72. REDOVITO ZASJEDANJE BISKUPSKE KONFERENCIJE BIH U MOSTARU
2018-03-20 - 2018-03-21
Biskupska konferencija Bosne i Hercegovine održat će svoje 72. redovito zasjedanje 20. i 21. ožujka 2018. u Biskupskom ordinarijatu u Mostaru.
Članovi Biskupske konferencije BiH započet će svoje zasjedanje Euharistijskim slavljem u čast sv. Josipa, zaštitnika Mostarsko-duvanjske biskupije, u ponedjeljak, 19. ožujka u 18 sati. U zajedništvu s apostolskim nuncijem u BiH mons. Luigijem Pezzutom i biskupom domaćinom mons. Ratkom Perićem i ostalim članovima BK BIH, Svetu misu predvodit će nadbiskup metropolit vrhbosanski kardinal Vinko Puljić, a prigodnu propovijed uputit će biskup križevački mons. Nikola Kekić, delegat Hrvatske biskupske konferencije na zasjedanju BK BiH.
Tijekom zasjedanja biskupi će, između ostalog, saslušati izvješća pročelnika Vijeća, Komisija, Tajništva i Katoličke tiskovne agencije Biskupske konferencije Bosne i Hercegovine kao i Misijske središnjice i Papinskih misijskih djela BiH. Također će dogovoriti teme za predstojeće susrete BK BiH te se osvrnuti na aktualno stanje u BiH.
Zasjedanje će završiti u srijedu, 21. ožujka u 12 sati konferencijom za novinstvo na kojoj će sudjelovati kardinal Puljić i biskup mostarsko-duvanjski i apostolski upravitelj trebinjsko-mrkanski mons. Ratko Perić.

KONCERT DUHOVNE GLAZBE U LIVNU
2018-03-24
Odbor za međureligijsku suradnju (OMS) Livno pri Međureligijskom vijeću u Bosni i Hercegovini organizira koncert duhovne glazbe u subotu, 24. ožujka 2018. godine s početkom u 18 sati u dvorani Narodnog Sveučilišta u Livnu.
Na koncertu će nastupiti Oktet Bogoslovije Svetog Petra Dabrobosanskog iz Foče, Hor Islamskog pedagoškog fakulteta iz Zenice i Veliki župni zbor Sv. Nikole Tavelića iz Tomislavgrada.
„Ovaj jedinstveni duhovni i kulturni događaj je plod suradnje predstavnika vjerskih zajednica i crkava i potvrda da se može zajednički raditi, stvarati i širiti krug povjerenja i tolerancije, poštivanja i upoznavanja, što doprinosi međureligijskom dijalogu koji je stvarna i stalna potreba u našoj zemlji“, navodi se u priopćenju OMS-a.
Kontakt osoba: Dinko Periša, tajnik OMS-a Livno, 063/371-787.

CVJETNICA - NEDJELJA MUKE GOSPODNJE
2018-03-25
Iduća je nedjelja Cvjetnica – Nedjelja muke Gospodnje, počinje Veliki tjedan. Milostinja te nedjelje namijenjena je u cijelosti našim misionarima. – Na blagoslov i procesiju možete sa sobom donijeti zelene grančice, zelenilo ili cvijeće. – Na Cvjetnicu je ujedno Svjetski dan mladih. – Misa će u katedrali biti u 9.oo sati.

RASPORED MISA ZA VELIKI TJEDNA U BANJOLUČKOJ KATEDRALI
2018-03-28 - 2018-04-01
VELIKA SRIJEDA (28. ožujka) u 10 sati u katedrali je svečana misa s posvetom ulja. Uz biskupa će biti svećenici iz naše biskupije, oni će ujedno obilježiti svoj «svećenički dan». Pozivamo Vas da dođete na to svečano koncelebrirano misno slavlje. Molimo sa svojim svećenicima i molimo za njih. – Križni put će biti u 17.30 i misa u 18.00 sati.
VELIKI ČETVRTAK (29. ožujka) počinje sveto Vazmeno trodnevlje. U katedrali je misa Večere Gospodnje u 18 sati. — Misa Večere Gospodnje je spomen-slavlje na ustanovljenje sakramenta Euharistije i Sv. Reda, a biskup, kao spomen na Isusov čin na posljednjoj večeri može obaviti obred pranja nogu. Ukoliko već niste, tijekom svetog trodnevlja kao vjernici trebate se ispovjediti, tako da možete ići na svetu pričest.
VELIKI PETAK (30. ožujka) – spomen muke i smrti Kristove. Biskup će u 9 sati predvoditi u katedrali pobožnost Križnog puta, a obrede Velikog petka u 18 sati. — Na Veliki petak obvezni su post i nemrs. — Na Veliki petak i subotu katedrala će biti otvorena tijekom cijelog dana.
VELIKA SUBOTA (31. ožujka) – post i nemrs nisu obvezni, ali se preporučuju. – Liturgija Uskrsnog bdjenja u katedrali počet će u 20 sati. Obredi Uskrsnog bdjenja se sastoje od: Službe svjetla, Službe riječi, Krsne službe i Euharistijske službe. Za sudjelovanje u liturgiji Uskrsnog bdjenja ponesite svijeće. – Nakon obreda bit će blagoslov uskrsnog jela.
USKRS – SVETKOVINA GOSPODNJEG USKRSNUĆA. Pontifikalna će misa u katedrali biti u 10 sati.

USKRSNI SUSRET BISKUPA KOMARICE S MEDIJSKIM DJELATNICIMA
2018-03-29
Vrlo poštovane i vrlo poštovani Medijski Djelatnici,
Obavještavam sve Vas, medijske djelatnike, koji želite snimiti Uskrsnu poruku mons. dr. Franje Komarice, banjolučkog biskupa da to možete učiniti u četvrtak, 29. ožujka/marta 2018. godine, u 10.oo sati u prostorijama Biskupskog Ordinarijata u Banjoj Luci, ulica Kralja Petra I. br. 80.
Molim Vas, da ovu konferenciju, kao što ste to nebrojeno puta do sada – vrlo korektno i odgovorno pratili preko svojih medija – popratite i ovoga puta. Unaprijed Vam od srca zahvaljujem.

RASPORED MISNOG SLAVLJA KROZ VELIKI TJEDAN I USKRS U ŽUPI PODHUM
2018-03-29 - 2018-04-01
Veliki tjedan je vremensko razdoblje od Cvjetnice do Uskrsa. Dani u Velikom tjednu su vrijeme kršćanske ozbiljnosti, sabranosti i promišljanja o svetosti vremena i događanja u njemu. Uz neizostavnu svetu ispovijed pravi će se kršćanin pripremiti za blagdan Uskrsa značajnim obredima Svetoga Trodnevlja. Veliki tjedan počinje Cvjetnicom ili Nedjeljom Muke Gospodnje a završava Uskrsom.
VELIKI ČETVRTAK
– Misa večere Gospodnje bit će u 17:00
– Poslije sv. Mise bit će cjelonoćno klanjane pred Presvetim Oltarskim Sakramentom. Molitveno bdijenje se nastavlja i na Veliki Petak, tako odvojite slobodno vrijeme i provedite ga u šutnji, razmišljanju i molitvi pred Euhristijskim Isusom.
VELIKI PETAK
– Obredi muke i klanjane križu bit će u 17:00,
– Poslije obrada nastavit će se cjelonoćno bdijenje sve do obreda Uskrsnog bdijenja na Veliku subotu.
VELIKA SUBOTA
– Mogućnost za ispovjed u 8,00 ujutro za sve one koji dolaze svojim kućama za Uskrs.
– Blagoslov jela na Veliku subotu bit će u 9 i 11 sati
– Obredi Uskrsnog bdijenja i sv. Misa bit će 20:00
USKRS
– Svete Mise u 9:00 i 11:00

PREDAVANJE NA TEMU: SVETA JADVIGA JAGELONSKA - BOSANSKI KORIJENI PATRONE EUROPE
2018-04-24
Europske akademije Banjalučke biskupije poziva Vas na predavanje prof. povijesti i filozofije Andrije Lovrića.
Tema:
SVETA JADVIGA JAGELONSKA –
BOSANSKI KORIJENI PATRONE EUROPE
Predavanje će se održati u utorak, 24. travnja 2018. godine s početkom u 18:30 sati u prostorijama Europske akademije Banjolučke biskupije, ul. Kralja Petra I. Karađorđevića 80.
Radujemo se Vašem dolasku!
Info materijali:
– Plakat (PDF)

OKRUGLI STOL U POVODU 50. OBLJETNICE SMRTI FRA JOSIPA MARKUŠIĆA
2018-04-27
U petak, 27. travnja 2018., u organizaciji Franjevačkog samostana Sv. Luke u Jajcu, u Salonu Doma kulture u Jajcu s početkom u 19 sati bit će upriličen okrugli stol u povodu 50. obljetnice smrti fra Josipa Markušića (1880.-1968.).
U programu sudjeluju: Ivan Lovrenović, Jozo Džambo i Drago Bojić.

MEĐUNARODNA BICIKLIJADA U ČAST SV. IVANA PAVLA II. PREMA BANJOJ LUCI
2018-05-05
“Kristov Stol” – Misijska Europska Inicijativa peti puta za redom organizira “Mariju Zvijezdu” – Međunarodnu biciklijadu sv. Ivana Pavla II., nekoliko dana vožnje biciklima prema Banjoj Luci iz 7 smjerova – gradova i marijanskih svetišta koja je pohodio sv. Ivan Pavao II.: Aljmaš, Marija Bistrica, Trsat, Zadar, Solin, Dubrovnik i Sarajevo. Ove godine suorganizatori su biciklisti iz BK Rama Zagreb.
Za sudjelovanje se prijavilo 50-ak biciklista, iz 15-ak biciklističkih klubova Hrvatske i Bosne i Hercegovine: iz Metkovića, Okučana, Ogulina, Brestovskog, Zagreba…
Susret biciklista iz svih smjerova planiran je u Banjoj Luci, prvu subotu mjeseca svibnja, 5.5.2018., uz doček biciklista u biskupiji, druženje s biskupom banjolučkim mons. Franjom Komaricom, pomoćnim biskupom mons. Markom Semrenom i domaćinima, te ove godine izniman blagoslov – susret s mladima Banjolučke biskupije i zajednička Sveta misa u Mariji Zvijezdi u 16 sati.
Prigodan program i smještaj bit će u trapističkom samostanu Marija Zvijezda!
U nedjelju, 6. svibnja zajednički će slaviti Svetu misu u banjolučkoj katedrali sv. Bonaventure u 11 sati, koju predvodi biskup Komarica sa suslaviteljima. Nakon toga slijedi obilazak središta Banje Luke, posjet sakralnim objektima, te završetak susreta u trapističkom samostanu Marija Zvijezda, uz molitvu Mariji – Majci svih naroda, i oproštajni ručak s biskupom i drugim domaćinima.
Sve u duhu Gesla ovogodišnje biciklijade “Marija Zvijezda” – “Budućnost ovih krajeva ovisi i o vama. Ne tražite drugdje udobniji život”, (iz Propovijedi pape Ivana Pavla II. na Misi beatifikacije b. Ivana Merza, Petrićevac, Banja Luka, 22. lipnja 2003) i obilježavanje 15. godišnjice Merzove beatifikacije i pohoda sv. Ivana Pavla II. Banjoj Luci.
Više detalja i aktualne novosti o kretanjima biciklista na: kristov-stol.hr i bkrama.hr ili e-mail: bk.ramazagreb@gmail.com te na broj mobitela +385 992357023 kod Darija Juričević, predsjednika BK Rama Zagreb.
Svake godine na ovoj sada već tradicionalnoj biciklijadi, obzirom na broj sudionika i pređenih kilometara po biciklistu ukupno se pređe 11380 km.
Info materijali:
– Plakat (PDF)

SPOMEN BLAŽENOG IVANA MERZA
2018-05-09
U srijedu, 9. svibnja, spomen bl. Ivana Merza. Svečanu misu u 10.oo sati predvodit će naš biskup Franjo.
Večernja će misa biti u 6.oo sati.

GODIŠNJICA STRADANJA PRESNAČKOG ŽUPNIKA FILIPA I S. CECILIJE
2018-05-12
U subotu, 12. svibnja, je godišnjica stradanja presnačkog župnika Filipa i s. Cecilije.
U Presnačama u 11.oo sati je sv. misa.

POZIV CARITASOVOG DNEVNI CENTRA ZA STARIJE OSOBE NA „FESTIVAL CVIJEĆA“
2018-05-16
Caritas poziva da podržite rad i aktivnosti Caritasovog Dnevnog centra za starije osobe. Jedna od aktivnosti dnevnog centra je sudjelovanje na prvom „Festivalu cvijeća“ u gradu Banjoj Luci u periodu od 17. do 19. maja. Caritasov Dnevni centar se pridružuje akciji sadnje cvijeća i ukrasnog drveća.
S toga Vas pozivamo na sudjelovanje u volonterskoj međugeneracijskoj akciji uređenja zelenih površina u srijedu, 16. maja 2018. na adresi Mladena Stojanovića br. 6 s početkom u 10:30 sati.
Dnevni centar je inače mjesto susreta i druženja Akcijom uređenja zelenih površina uključujemo se u ovu plemenitu akciju.

GODIŠNJICA SMRTI BISKUPA ALFREDA PICHLERA
2018-05-17
U četvrtak, 17. svibnja, je 25. godišnjica smrti biskupa Alfreda Pichlera, posljednjeg pokojnog biskupa naše biskupije. Sjetit ćemo ga se u svojim molitvama.

PROSLAVA PATRONA ŽUPE BANJA LUKA
2018-05-31
Ponedjeljak, 28. svibnja:
– 18.00 sati sv. Misa s homilijom – Predvodi: Mons. dr. Anto Orlovac, biskupski vikar.
Utorak, 29. svibnja:
– 18.00 sati sv. Misa s homilijom – Predvodi: Vlč. Ilija Piličić, ljubijski župnik
Srijeda, 30. svibnja:
– Cjelodnevno klanjanje od 8.00 – 16.00 sati
– 16.30 – Pokorničko bogoslužje i sv. Ispovijed
– 18.00 – sv. Misa i proslava svetkovine Tijelova:
Predvodi: vlč. Boris Ljevak, šimićki župnik i povjerenik za mlade
Četvrtak, 31. svibnja – Svetkovina Pohoda BDM
Sv. Misu u 10.30 sati predvodi mons. mr. Ivica Božinović, presnački župnik i ravnatelj KŠC-a
Sv. Misu u 18.00 sati predvodi vlč. Žarko Vladislav Ošap, župnik
DOBRO DOŠLI, DRAGI VJERNICI!
Vlč. Žarko Vladislav Ošap, župnik

PROSLAVA PATRONA ŽUPE PETRIĆEVAC
2018-06-13
Župa Petrićeva proslavit će 13. lipnja ove godine svoga nebeskog zaštitnika Sv. Antu Padovanskog. Za proslavu zaštitnika župe vjernici će se pripremati trodnevnicom. Raspored Svetih Misa kroz trodnevnicu:
– Nedjelja, 10. lipnja – Sv. Misa u 18.oo sati, predslavi fra Domagoj Šimić
– Ponedjeljak, 11. lipnja – Sv. Misa u 18.oo sati, predslavi fra Dominko Batinić
– Utorak, 12. lipnja – Sv. Misa u 18.oo sati, predslavi fra Ivo Orlovac
Na sam dan Sv. Ante 13. lipnja bit će slavljene četiri svete mise, u 7.30, 9,00, 10.30 i 18.00 sati.
– Kratka Sv. Misa u 7.30 sati, predslavi fra Domagoj Šimić
– Jutarnja Sv. Misa u 9.00 sati, predslavi fra Dominko Batinić
– Pučka Sv. Misa u 10.30 sati, predslavi mons. dr. Marko Semren
– Večernja Sv. Misa u 18.00 sati, predslavi fra Dujo Ljevar

PROSLAVA PATRONA ŽUPE BARLOVCI
2018-06-15
U petak, 15. lipnja 2018. godine župa Barlovci slavi svoj patron sv. Vida, mučenika.
Vanjska proslava svetog Vida u župi Barlovci bit će u nedjelju, 17. lipnja. Pučku svetu misu u 10.45 sati predvodit će dr. fra Vili RADMAN, profesor na našoj Teologiji u Sarajevu i definitor naše Provincije.
Dobro došli!

OBILJEŽAVANJE 15. OBLJETNICE POHODA VELIKOG PAPE SV. IVANA PAVLA II. BANJOJ LUCI
2018-06-22
KOMISIJA „IUSTITIA ET PAX“ BISKUPSKE KONFERENCIJE BIH
EUROPSKA AKADEMIJA BANJOLUČKE BISKUPIJE
„BUDITE SAMI GRADITELJI SVOJE BUDUĆNOSTI“
(Papa Ivan Pavao II., u Banjoj Luci 22.06.2003.)
Povodom nezaboravnog apostolskog pohoda Velikog Pape sv. Ivana Pavla II. našoj zemlji Bosni i Hercegovini i gradu Banjoj Luci čast nam je pozvati Vas na obilježavanje 15-te obljetnice, koja će se održati u Banjoj Luci, u petak 22. lipnja 2018. godine s početkom u 16 sati, u prostorijama Europske akademije Banjolučke biskupije, ul. Kralja Petra I. Karađorđevića 80.
Programom je predviđeno:
16.oo sati – Održavanje tribine i predstavljanje knjižice istog naslova: „Politika po mjeri čovjeka“ (izdanje BK BiH) u prostorijama Europske akademije Banjolučke biskupije. Na tribini će govoriti:

dr. Franjo Komarica, biskup banjolučki i predsjednik Komisije „Iustitia et pax“ BK BIH
mons. Ivo Tomašević, generalni tajnik Biskupske konferencije BiH
dr. Miljenko Aničić, direktor Europske akademije i Caritasa Banjolučke biskupije
mons. Ivica Božinović, član organizacijskog odbora za pripremu dolaska Sv. Oca Ivana Pavla II. u Banja Luku
mons. Darko Tomašević, tajnik Komisije „Iustitia et pax“ BK BiH
Frano Piplović, član Komisije „Iustitia et pax“ BK BiH
mr. sc. Tanja Topić, voditeljica banjolučkog ureda Fondacije „Friedrich Ebert Stiftung“ i politička analitičarka

18.oo sati – Misno slavlje u katedrali sv. Bonaventure, koje će predvoditi banjolučki biskup dr. Franjo Komarica
20.oo sati – Prijem i domjenak u zgradi Ordinarijata Banjolučke biskupije
Radujemo se Vašem dolasku!
Info materijali:
– Plakat (PDF)

SVETKOVINA SV. IVANA KRSTITELJA U TRAPISTIMA
2018-06-24
Iduće je nedjelje, 24. lipnja, svetkovina Rođenja sv. Ivana Krstitelja. Svete Mise u Trapistima su u 8.oo, 10.30 i 18.oo sati. Svečanu (pučku) Svetu Misu u 10.30 sati će predvoditi mons. Ivica Božinović.

COME AND CELEBRATE THE 15TH ANNIVERSARY OF THE BEATIFICATION OF BLESSED IVAN MERZ
2018-06-24

30. SUSRET HRVATSKIH MISIONARA I MISIONARKI
2018-06-30 - 2018-07-04
Od 30. lipnja do 4. srpnja 2018. u Karlovcu i Zagrebačkoj nadbiskupiji održat će se 30. susret hrvatskih misionara i misionarki.
Pedesetak sudionika, između ostalog hrvatski misionari pristigli iz 12 zemalja (Tanzanije, Gane, DR Konga, Brazila, Ruande, Nigerije, Rusije, Benina, Haitija, Kosova, Čilea i Ekvadora) tom će prigodom međusobno podijeliti iskustva, radosti i poteškoće u služenju potrebitim ljudima, ali i posvjedočiti vjernicima ove Nadbiskupije svoje poslanje.
Susret započinje u subotu, 30. lipnja Svetom misom u župi Novigrad na Dobri. U nedjelju, 1. srpnja misionari će posjetiti neke župe karlovačke regije (Mahično, Rečica, Duga Resa, Ozalj, Draganić, Krašić, Novigrad na Dobri i u Karlovcu-Banija, Hrnetić, Srce Isusovo, Švarča, Kamensko, Presveto Trojstvo). U poslijepodnevnim satima sudionici će sudjelovati na susretu s mladima u Svetištu sv. Josipa i na Svetoj misi u 18.30 sati.
U ponedjeljak, 2. srpnja u dvorani Pastoralnog centra Vincentinum u Novigradu na Dobri započet će radni dio ovogodišnjeg susreta, a na početku okupljenima će se obratiti nacionalni ravnatelj Papinskih misijskih djela u Hrvatskoj vlč. Antun Štefan i nacionalni ravnatelj Papinskih misijskih djela u BiH mons. Luka Tunjić. U 19 sati Svetu misu u župi sv. Nikole, Jastrebarsko predvodit će pomoćni biskup zagrebački mons. Ivan Šaško.
U utorak, 3. srpnja sudionici Susreta misionara uputit će se na hodočašće u Krašić, Pribić, Žumberačko gorje, Svetu Geru, i Jazovku. Posebno će se upoznati s grkokatolicima te će na Svetoj Geri u 16 sati sudjelovati na grkokatoličkoj liturgiji.
Ovogodišnji 30. susret hrvatskih misionara i misionarki završit će u srijedu, 4. srpnja Misnim slavljem u Novigradu na Dobri. (KTA/I.S.M.)

POMOĆNI BISKUP BANJOLUČKI MONS. MARKO SEMREN POHODIT ĆE HKŽ TRAUNREUT
2018-07-06 - 2018-07-08
Pomoćni biskup banjolučki mons. Marko Semren pohodit će od petka, 6. do nedjelje, 8. srpnja 2018. hrvatsku katoličku župu Svetog Leopolda Bogdana Mandića u Traunreutu u gornjoj Bavarskoj u Njemačkoj.
U petak, 6. srpnja u 17 sati u župnoj crkvi Presvetog Otkupitelja u Traunreutu je ispovijed krizmanika i kumova, generalna proba i susret s biskupom Semrenom.
U subotu, 7. srpnja u 11 sati u župnoj crkvi je slavlje svete potvrde (krizme).
Dan kasnije, u nedjelju, 8. srpnja u 12.30 sati u istoj crkvi svečanu Svetu misu povodom 45. godišnjice postojanja HKŽ Traunreut predvodi biskup Semren. Nakon Mise u župnoj dvorani biti će prigodni program i ručak za cijelu župnu zajednicu.

PREDSTAVLJANJE KNJIGE: DUBIČKI ARHIĐAKONAT U RAZVIJENOM SREDNJEM VIJEKU I NJEGOVI TRAGOVI KROZ KASNIJA STOLJEĆA
2018-07-13
Poštovani čast nam je pozvati Vas na predstavljanje knjige – Zbornik radova
DUBIČKI ARHIĐAKONAT U RAZVIJENOM SREDNJEM VIJEKU
I NJEGOVI TRAGOVI KROZ KASNIJA STOLJEĆA
O knjizi će govoriti i javnosti je predstaviti:
Prof. dr. Fra Velimir Blažević, umirovljeni profesor
Dr. Miljenko Aničić, direktor Europske akademije
Akademik prof. dr. Mithad Kozličić, Sveučilište u Zadru
Prof. dr. Boro Bronza, Filozofski fakultet u Banja Luci
Prof. Boris Graljuk, arheolog
Frano Piplović, priređivač i glavni urednik
Knjiga će biti predstavljena u petak, 13. srpnja/jula 2018. godine s početkom u 19.oo sati u dvorani Europske akademije Banjolučke biskupije, ulica Kralja Petra I. Karađorđevića br. 80, Banja Luka
Radujemo se Vašem dolasku!
Info materijali:
– Plakat (PDF)

73. REDOVITO ZASJEDANJE BISKUPSKE KONFERENCIJE BIH
2018-07-13 - 2018-07-14
U petak i subotu, 13. i 14. srpnja 2018. u prostorijama Biskupskog ordinarijata u Banjoj Luci, ulica Kralja Petra I. 80. bit će održano 73. redovito zasjedanje Biskupske konferencije Bosne i Hercegovine.
Zasjedanje će započeti u petak, 13. srpnja u 9 sati pod predsjedanjem nadbiskupa metropolita vrhbosanskog kardinala Vinka Puljića, predsjednika BK BiH, a sudjelovat će svi članovi Biskupske konferencije BiH.
Prvog dana zasjedanja s biskupima će se susresti apostolski nuncij u Bosni i Hercegovini mons. Luigi Pezzuto. Na zasjedanju će također sudjelovat delegati Hrvatske i Slovenske biskupske konferencije mons. Vladika Kekić, biskup križevački, i mons. Alojzij Cvikl, nadbiskup metropolit mariborski i dopredsjednik Slovenske biskupske konferencije.
Na kraju zasjedanja, u subotu 14. srpnja u 12 sati u prostorijama Biskupskog ordinarijata u Banjoj Luci bit će održana konferencija za novinstvo na kojoj će o tijeku zasjedanja govoriti kardinal Puljić i biskup domaćin mons. Franjo Komarica.
Na blagdan sv. Bonaventure, nebeskog zaštitnika banjolučke katedrale i biskupije u nedjelju, 15. srpnja u banjolučkoj katedrali sv. Bonaventure bit će Euharistijsko slavlje u 10 sati. Predsjedat će kardinal Puljić, a propovijedati biskup Komarica
Biskup će biti nazočni i na predstavljanju knjige – zbornika radova – pod naslovom „Dubički arhiđakonat u razvijenom srednjem vijeku i njegovi tragovi kroz kasnija stoljeća“ koji će u petak, 13. srpnja 2018. s početkom u 19 sati u prostorijama Biskupskog ordinarijata u Banjoj Luci organizirati Europska akademija Banjolučke biskupije u okviru proslave blagdana sv. Bonaventure patrona banjolučke katedrale i biskupije.

KONFERENCIJA ZA NOVINSTVO NA KRAJU 73. REDOVITOG ZASJEDANJA BISKUPSKE KONFERENCIJE BIH
2018-07-14
Na kraju 73. redovitog zasjedanja Biskupske konferencije Bosne i Hercegovine,u subotu 14. srpnja 2018. u 12 sati u prostorijama Biskupskog ordinarijata u Banjoj Luci bit će održana konferencija za novinstvo na kojoj će o tijeku zasjedanja govoriti kardinal Vinko Puljić, nadbiskup metropolit vrhbosanski i biskup domaćin mons. Franjo Komarica.
Zasjedanje Biskupske konferencije BiH započeti će u petak, 13. srpnja u 9 sati pod predsjedanjem nadbiskupa metropolita vrhbosanskog kardinala Vinka Puljića, predsjednika BK BiH, a sudjelovat će svi članovi Biskupske konferencije BiH.
Prvog dana zasjedanja s biskupima će se susresti apostolski nuncij u Bosni i Hercegovini mons. Luigi Pezzuto. Na zasjedanju također će sudjelovat delegati Hrvatske i Slovenske biskupske konferencije mons. Vladika Kekić, biskup križevački, i mons. Alojzij Cvikl, nadbiskup metropolit mariborski i dopredsjednik Slovenske BK.
Na blagdan sv. Bonaventure, nebeskog zaštitnika banjolučke katedrale i biskupije u nedjelju, 15. srpnja u banjolučkoj katedrali sv. Bonaventure bit će Euharistijsko slavlje u 10 sati. Predsjedat će kardinal Puljić, a propovijedati biskup domaćin mons. Franjo Komarica.
Biskup će biti nazočni i na predstavljanju knjige – zbornika radova – pod naslovom „Dubički arhiđakonat u razvijenom srednjem vijeku i njegovi tragovi kroz kasnija stoljeća“ koji će u petak, 13. srpnja 2018. s početkom u 19 sati u prostorijama Biskupskog ordinarijata u Banjoj Luci organizirati Europska akademija Banjolučke biskupije u okviru proslave blagdana sv. Bonaventure patrona banjolučke katedrale i biskupije.

KULTURNO - VJERSKA MANIFESTACIJA „DANI SVETOG ILIJE PROROKA 2018“ U BOSANSKOM GRAHOVU
2018-07-14 - 2018-07-21
Udruga za očuvanje kulturne i povijesne baštine „Don Juraj Gospodnetić“ Bosansko Grahovo, Udruga za očuvanje povijesne i kulturne baštine Hrvata Bosanskog Grahova „Dinara-Ponare“ Zagreb i Župa sv. Ilije proroka Bosansko Grahovo i ove godine, po 17. put, organiziraju kulturno-vjersku manifestaciju „Dani sv. Ilije proroka“ u povodu proslave patrona župe Bos. Grahovo sv. Ilije proroka.
Program proslave:
– 14. srpnja 2018. – SUBOTA
11:00 sati – II. MEĐUNARODNI PLJOČKARSKI TURNIR „OBLJAJ “ B.GRAHOVO (dvorište župne crkve sv.Ilije proroka u Obljaju)
– 19. srpnja 2018. – ČETVRTAK
15:00 sati – SVETA MISA (župna crkva sv.Ilije proroka u Obljaju)
16:00 sati – XVII. POZIVNI MALONOGOMETNI TURNIR „SVETI ILIJA“ (igralište O.Š. “Grahovo“)
– 20. srpnja 2018. – PETAK
18:00 sati – SVETA MISA (kapela sv. Jeronima Korita). Svetu misu predvodi svećenik iz Slavonskog Broda preč. David Sluganović.
19.00 sati – SNIMANJE 635. MILENIJSKE FOTOGRAFIJE ŠIME STRIKOMANA PRED KAPELOM U KORITIMA
19:15 sati – MOLITVA PRED SPOMEN PLOČOM ZA POK. MANDU I MATU VULIĆA (obiteljska kuća Vulić – Korita)
19:30 sati OBILAZAK GRADILIŠTA HKC “KORITA“
20:00 sati VII. PJESNIČKO SIJELO U ČAST ŽUPNIKA MUČENIKA DON JURJA GOSPODNETIĆA (Vidikovac – Korita)
– 21. srpnja 2018. – SUBOTA
11:00 sati – VANJSKA PROSLAVA SV. ILIJE PROROKA, PATRONA ŽUPE BOS. GRAHOVO (župna crkva sv.Ilije proroka u Obljaju). Svetu misu predvodi fra Ćiro Lovrić, župnik iz Bile kod Livna
12:00 sati – PRIGODNI KONCERT KLAPE „ŽRNOVNICA“ IZ ŽRNOVNICE KOD SPLITA
12:30 sati – SNIMANJE 636. MILENIJSKE FOTOGRAFIJE ŠIME STRIKOMANA U ČAST SV. ILIJE PRED CRKVOM U OBLJAJU
13:00 sati – PRIGODNI KULTURNO-UMJETNIČKI PROGRAM
13.30 sati – OBJED ZA SVE NAZOČNE
14:00 sati – SPORTSKI PROGAM – TRADICIJSKI SPORTOVI (POTEZANJE KONOPA, BACANJE KAMENA S RAMENA, SKOK U DALJ, SKAKAKANJE U VREĆAMA, BACANJE PLOČE)
———-
Pokrovitelj ovogodišnje kulturno-vjerske manifestacije „Dani sv. Ilije proroka“ je Borjana Krišto, zamjenica predsjedatelja Zastupničkog doma PS BiH.
UDRUGA ZA OČUVANJE KULTURNE I POVIJESNE BAŠTINE „DON JURAJ GOSPODNETIĆ“ BOSANSKO GRAHOVO
UDRUGA ZA OČUVANJE POVIJESNE I KULTURNE BAŠTINE HRVATA BOSANSKOG GRAHOVA „DINARA-PONARE“ ZAGREB
ŽUPA SVETOG ILIJE PROROKA BOSANSKO GRAHOVO

PROSLAVA PATRONA BANJOLUČKE KATEDRALE I BISKUPIJE
2018-07-15
Na blagdan sv. Bonaventure, nebeskog zaštitnika banjolučke katedrale i biskupije, u nedjelju 15. srpnja 2018. u banjolučkoj katedrali sv. Bonaventure bit će Euharistijsko slavlje u 10 sati. Predsjedat će nadbiskup metropolit vrhbosanski kardinal Vinko Puljić, predsjednik Biskupske konferencije BiH, a prigodnu će propovijed uputiti biskup banjolučki mons. Franjo Komarica.
Zasjedanje Biskupske konferencije BiH započeti će u petak, 13. srpnja u 9 sati pod predsjedanjem nadbiskupa metropolita vrhbosanskog kardinala Vinka Puljića, predsjednika BK BiH, a sudjelovat će svi članovi Biskupske konferencije BiH.
Prvog dana zasjedanja s biskupima će se susresti apostolski nuncij u Bosni i Hercegovini mons. Luigi Pezzuto. Na zasjedanju također će sudjelovat delegati Hrvatske i Slovenske biskupske konferencije mons. Vladika Kekić, biskup križevački, i mons. Alojzij Cvikl, nadbiskup metropolit mariborski i dopredsjednik Slovenske BK.
Na kraju 73. redovitog zasjedanja Biskupske konferencije Bosne i Hercegovine, u subotu 14. srpnja 2018. u 12 sati u prostorijama Biskupskog ordinarijata u Banjoj Luci bit će održana konferencija za novinstvo na kojoj će o tijeku zasjedanja govoriti kardinal Puljić i biskup domaćin mons. Franjo Komarica.
Biskup će biti nazočni i na predstavljanju knjige – zbornika radova – pod naslovom „Dubički arhiđakonat u razvijenom srednjem vijeku i njegovi tragovi kroz kasnija stoljeća“ koji će u petak, 13. srpnja 2018. s početkom u 19 sati u prostorijama Biskupskog ordinarijata u Banjoj Luci organizirati Europska akademija Banjolučke biskupije u okviru proslave blagdana sv. Bonaventure patrona banjolučke katedrale i biskupije.

DAN MOLITVENOG SJEĆANJA NA MUČENIKE U DRVARU I BOS. GRAHOVU
2018-07-27 - 2018-07-28
Drvar, 27. srpnja 2018.
Bos. Grahovo, 28. srpnja 2018.
U Drvaru će se u petak 27. srpnja 2018. po 17. put održati „Dan molitvenog sjećanja na mučenike i žrtve Banjolučke biskupije“ kojim će se komemorirati sve mučenike i žrtve ratova i totalitarizama XX. st. s područja Banjolučke biskupije.
Ovaj spome-dan uveden je 2001. i nosio je naziv „Dan drvarskih mučenika“ – u spomen na drvarskog župnika Waldemara Maksimilijana Nestora koji je 27. srpnja 1941. mučki ubijen zajedno sa skupinom svojih vjernika koji su se vraćali s hodočašća iz Knina – a od 2008., odredbom banjolučkog biskupa Franje Komarice, komemoracija mijenja ime u „Dan molitvenog sjećanja na mučenike i žrtve Banjolučke biskupije“.
Molitveni skup u Drvaru održat će se u župnoj crkvi sv. Josipa, a započinje u 10 sati pobožnošću tzv. „križnog puta mučenika“. U 11 sati svečanu svetu misu predvodit će banjolučki biskup mons. Franjo Komarica u zajedništvu sa svećenicima. Nakon svete mise bit će polaganje vijenaca pred spomen-križem poginulih hrvatskih branitelja.
Dan poslije, u subotu 28. srpnja, biskup Komarica predvodit će sv. misu u župnoj crkvi u Bos. Grahovu u 11 sati kojom će se komemorirati 77. obljetnica mučeničke smrti grahovskog župnika don Jurja Gospodnetića i preko 200 grahovskih Hrvata katolika.
Podsjetimo, 27. srpnja 1941. u mjestu Trubar kod Drvara četnički ustanici izveli su iz vlaka u mjestu Trubar kod Drvara drvarskoga župnika Waldemara Maksimilijana Nestora sa skupinom vjernika koji su se vraćali s hodočašća sv. Ani u Kosovu kraj Knina, pobili ih i bacili u jamu Golubnjaču. Taj dan napadnut je i drugi vlak s civilima koji su se vraćali u Drvar s hodočašća sv. Ani na Oštrelju. Do kraja rata iz Drvara su protjerani ili pobijeni gotovo svi Hrvati katolici, a katolička crkva u Drvaru srušena je i uklonjena 1949.
Istog dana kad je izvršen zločin nad drvarskim župnikom i katolicima, ustanici su i u susjednoj Lici izvršili zločine nad hrvatskim civilima na području Srba, Boričevca i Donjeg Lapca, a nedugo zatim i nad muslimanskim civilima u Kulen Vakufu.
U sljedećih 10-ak dana isti scenarij ponovio se u Bos. Grahovu i Krnjeuši. Najprije je početkom kolovoza zvjerski ubijen grahovski župnik don Juraj Gospodnetić s više od 200 grahovskih katolika, a potom u Krnjeuši kod Bosanskog Petrovca i župnik Krešimir Barišić zajedno s više od 250 svojih vjernika.
Nakon svih tih zločina, Katolička Crkva i hrvatski narod bili su praktički iskorijenjeni sa širokog područja zapadne Bosne i istočne Like, od Ključa do Knina, i od Livna do Bihaća. U bivšoj Jugoslaviji taj se dan 27. srpnja slavio kao Dan ustanka naroda Hrvatske i BiH, a i u modernoj Hrvatskoj i BiH još uvijek neke skupine i pojedinci toga dana u Srbu i Drvaru obilježavaju ustanak.
U pozivu na ovaj molitveni skup stoje sljedeće riječi: „ Molitveno sjećanje nije niti smije biti pozivanje na mržnju ili na osvetu, nego molitva za pokoj duša tih žrtava i čuvanje spomena na njihov život i smrt. Kao kršćani i za počinitelje zla molimo Božje smilovanje i obraćenje. Ujedno želimo i molimo da se ubrza dan kada ćemo barem neke od tih žrtava, koji su pravi kršćanski mučenici, ubijeni iz mržnje na vjeru, vidjeti na svojim oltarima kao – od Crkve službeno proglašene – uzore ljubavi prema Bogu i bližnjemu, koji su za te ideale žrtvovali svoj vlastiti život.“
Župa Drvar

OBITELJSKI DAN U BOSNI I HERCEGOVINI
2018-07-28 - 2018-07-29
Obiteljski dan u Bosni i Hercegovini bit će upriličen u nedjelju, 29. srpnja 2018. u župi Svete Obitelji u Kupresu. Ovaj Obiteljski dan u Bosni i Hercegovini ujedno je priprava za Treći nacionalni susret hrvatskih katoličkih obitelji koji će se održati 15. i 16. rujna 2018. u Splitu i Solinu pod geslom „Obitelj – izvor života i radosti“.
Program:
Subota, 28. srpnja 2018.
– u 18 sati – Sveta misa uočnica u župnoj crkvi Svete Obitelji u Kupresu koju predvodi i pod njom propovijeda predsjednik Vijeće za obitelj Biskupske konferencije Bosne i Hercegovine mons. Marko Semren, pomoćni biskup banjolučki.
– u 19.30 sati – koncert u Javnoj ustanovi za kulturu “Hrvatski dom” u Kupres (zborovi i pjevačke skupine).
Nedjelja, 29. srpnja 2018.
– u 10 sati – molitva krunice i prigoda za ispovijed u župnoj crkvi u Kupresu;
– u 11 sati – svečano Euharistijsko slavlje u župnoj crkvi Svete Obitelji u Kupresu koje će predvoditi predsjednik Vijeća Hrvatske biskupske konferencije za život i obitelj mons. Mate Uzinić, biskup dubrovački.
Dijecezanski biskupi u Bosni i Hercegovini pozvali su sve svećenike, redovnike, redovnice i članove svojih zajednica da od svetkovine sv. Petra i Pavla 29. lipnja 2018., kao pripravu na Obiteljski dan u BiH, zajednički mole „Molitvu Presvetom Trojstvu za obitelj“ kojom su biskupi Biskupske konferencije završili svoju Poslanicu obiteljima upućenu za Nedjelju Presvetog Trojstva, 11. lipnja 2006.
Molitva Presvetom Trojstvu za obitelj
Slavimo te Oče, Gospodaru neba i zemlje, što si dostojanstvo obitelji ustanovio na sliku svoga Trojstvenog zajedništva ljubavi.
Klanjamo ti se, Gospodine Isuse Kriste, Otkupitelju naš, jer si se udostojao roditi u ljudskoj obitelji i jer si svojom žrtvom na križu bračnu ljubav od rane grijeha iscijelio, te bračno i obiteljsko zajedništvo ljubavi i vjernosti učinio sakramentom svoga saveza s Crkvom.
Hvalimo te, Duše Sveti Tješitelju, koji po sakramentu ženidbe, zajedničkoj molitvi i nedjeljnoj euharistiji, kršćansku obitelj neraskidivo ujedinjuješ i posvećuješ, da može biti svetište života i škola kršćanske ljubavi.
Ponizno te molimo, Svemogući Bože, da se po uzoru na Svetu Obitelj, u našem kršćanskom domu, ostvari božanski naum o braku i obitelji – da naša obitelj bude istinska zajednica vjere, života i ljubavi. Po Kristu Gospodinu našemu. Amen!

DAN MOLITVENOG SJEĆANJA NA MUČENIKE I ŽRTVE ZA VJERU
2018-07-29
Iduća je nedjelje 17. kroz godinu, posljednja u mjesecu srpnju, kada obilježavamo Dan molitvenog sjećanja na mučenike i žrtve za vjeru u Banjolučkoj biskupiji.

KOMEMORACIJA U KRNJEUŠI U POVODU 77. OBLJETNICE STRADANJA ŽUPNIKA KREŠIMIRA BARIŠIĆA I PREKO 240 HRVATA KATOLIKA
2018-08-11
U Krnjeuši kod Bos. Petrovca u subotu 11. kolovoza 2018. bit će održana komemoracija za ubijenog krnjeuškog župnika don Krešimira Barišića i preko 240 stradalih vjernika katolika iz te nekadašnje župe.
Sv. misu u povodu 77. obljetnice njihova stradanja predvodit će banjolučki biskup mons. Franjo Komarica u 10 sati na starom katoličkom groblju „Kod križa“, uz regionalni put Vrtoče-Krnjeuša. Nakon mise bit će polaganje vijenaca i svijeća za sve žrtve u župi Krnjeuša.
Od 2015. na groblju u Krnjeuši održavaju se komemoracije u spomen na stradalog župnika Barišića i njegove vjernike, a prošle godine – u povodu 125. obljetnice osnutka župe Krnjeuša – na groblju je blagoslovljen spomen-prostor s oltarom i križem na kojem se nalazi spomen-ploča s imenima rodova stradalih u toj župi u kolovozu 1941.
Po izbijanju četničko-partizanskog ustanka u zapadnoj Bosni i istočnoj Lici na udaru ustanika se našla i župa Krnjeuša, između Bihaća i Bosanskog Petrovca. Pogrom u Krnjeuši dogodio se 9. i 10. kolovoza 1941. kada je zapaljena cijela župa koju je činilo dvadesetak sela i zaselaka, uključujući župnu crkvu i kuću.
Točan broj ubijenih stanovnika Hrvata nikad se nije utvrđen. Istraživanjima se došlo do preliminarne brojke od 240 ubijenih nedužniih civilnih osoba hrvatske nacionalnosti, od toga 72 žene i 49 djece do 12 godina starosti. Brojka od 240 osoba – koja nije konačna – odnosi se na uži dio župe i ne obuhvaća predjele koji su najviše stradali: južni dio župe oko Kulen Vakufa i Vrtoča s pripadajućim selima.
Također, brojka ne obuhvaća poginule domobrane. Među ubijenima je i krnjeuški župnik don Krešimir Barišić, zajedno s trojicom mladih sjemeništaraca, pripravnika za svećeničko zvanje, koji su ubijeni i bačeni u goruću župnu ckrvu.
Župa Krnjeuša je u kolovozu 1941. u potpunosti je uništena tako da danas nema nikakva vidljiva traga njezina postojanja, osim devastiranog groblja “Križ” koje je prošle godine uređeno I ograđeno.
Sličnu sudbinu posvemašnjeg uništenja tada su doživjele i katoličke župe u Bosanskom Petrovcu, Drvaru i Bos. Grahovu, te Borićevac, Srb, Donji Lapac i Udbina u susjednoj Lici. Po svršetku II. svjetskog rata većini preživjelih stanovnika tih župa tadašnje komunističke vlasti nisu dopustile povratak na rodna ognjišta, a njihova imovina je u međuvremenu dobila nove vlasnike.
Župa Drvar
